121. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 2065780/7563/0022 της 3/28 Αυγ. 1989 (ΦΕΚ Β΄ 629) Χορήγηση επιδόματος ξενίας και παράστασης σε προσωπικό του Υπουργείου Εξωτερικών. Έχοντας υπόψη: 1.Την παρ. 6 του άρθρ. 131 του Νόμ. 419/1976. 2.Το άρθρ. 7 του Νόμ. 1846/89, αποφασίζουμε: Χορηγούμε από 2.5.1989 στο επιστημονικό προσωπικό της Ειδικής Νομικής Υπηρεσίας μηνιαίο επίδομα ξενίας και παράστασης, σε ποσοστό αντίστοιχο επί του εκάστοτε ισχύοντος βασικού τους μισθού, ως εξής: 1)Στον Ειδικό Νομικό Σύμβουλο Α΄ τάξεως ποσοστό 30% 2)Στον Ειδικό Νομικό Σύμβουλο Β΄ τάξεως ποσοστό 30% 3)Στους Βοηθούς Ειδικούς Νομικούς Συμβούλους ποσοστό 40%. 4)Στους Νομικούς Συνεργάτες Α΄ τάξεως ποσοστό 40% 5)Στους Νομικούς Συνεργάτες Β΄ τάξεως ποσοστό 40% 6)Στους Γραμματείς Ειδικής Νομικής Υπηρεσίας ποσοστό 40% Τα ανωτέρω επιδόματα συνυπολογίζονται και στα επιδόματα εορτών, Πάσχα και Χριστουγέννων καθώς και στο επίδομα αδείας, σύμφωνα με τις ανωτέρω διατάξεις (άρθρ. 131 του Νόμ. 419/1976). Η άνω απόφαση παρατάθηκε και για το χρονικό διάστημα από 1 Ιαν. έως 31 Δεκ. 1990 από την 2001177/28/0022/3-17 Ιαν. 1990 (ΦΕΚ Β΄ 19), απόφ. Υπ. Εξωτερικών και Οικονομικών. 